CELEX: 52011PC0718
Language: hu
Date: 2011-11-10
Title: Közös javaslat A TANÁCS RENDELETE az egyes Szudánnal szembeni korlátozó intézkedésekről szóló 131/2004/EK tanácsi rendelet módosításáról

|
			
		
		
		52011PC0718
		
			Közös javaslat A TANÁCS RENDELETE az egyes Szudánnal szembeni korlátozó intézkedésekről szóló 131/2004/EK tanácsi rendelet módosításáról /* COM/2011/0718 végleges - 2011/0318 (NLE) */
			
				
		
		
			
			   	INDOKOLÁS
1. A Szudánnal és Dél-Szudánnal szembeni
korlátozó intézkedésekről szóló, 2011. július 18-i 2011/423/KKBP tanácsi
határozat hatályon kívül helyezi a 2005/411/KKBP közös álláspontot, és a
függetlenségről tartott 2011. januári népszavazás nyomán létrejött
Dél-Szudán állam tekintetében módosítja a korlátozó intézkedések hatályát.
2. A 131/2004/EK tanácsi rendeletet ezért
ennek megfelelően módosítani kell.
2011/0318 (NLE)
Közös javaslat
A TANÁCS RENDELETE
az egyes Szudánnal szembeni korlátozó intézkedésekről
szóló 131/2004/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikke
(1) bekezdésére, 
tekintettel a Szudánnal és Dél-Szudánnal
szembeni korlátozó intézkedésekről és a 2005/411/KKBP közös álláspont
hatályon kívül helyezéséről szóló, 2011. július 18-i 2011/423/KKBP tanácsi
határozatra[1],
tekintettel az Unió külügyi és
biztonságpolitikai főképviselője és a Bizottság közös javaslatára,
mivel:
(1)              
A Tanács 2005. május 30-án elfogadta a Szudánnal
szembeni korlátozó intézkedésekről szóló 2005/411/KKBP közös álláspontot[2].
(2)              
A Tanács 2011. július 18-án elfogadta a Szudánnal
és Dél-Szudánnal szembeni korlátozó intézkedésekről és a 2005/411/KKBP
közös álláspont hatályon kívül helyezéséről szóló 2011/423/KKBP
határozatot. A 2011/423/KKBP határozat módosította a hatályon kívül
helyezett 2005/411/KKBP közös állásponttal előírt korlátozó intézkedések
hatályát.
(3)              
A 131/2004/EK tanácsi rendeletet ezért ennek
megfelelően módosítani kell,
ELFOGADTA EZT A RENDELETET:
1. cikk
A 131/2004/EK tanácsi rendelet a
következőképpen módosul:
1.           A cím helyébe a
következő szöveg lép:
„A Tanács 131/2004/EK rendelete (2004. január 26.)
az egyes Szudánnal és Dél-Szudánnal szembeni korlátozó intézkedések
bevezetéséről.”.
2.           A 2. cikk helyébe a
következő szöveg lép:
„2. cikk
Tilos:
(a) bármilyen katonai tevékenységre, valamint
bármilyen fegyver és azzal kapcsolatos valamennyi anyag – beleértve a
fegyvereket és lőszereket, a katonai járműveket és felszerelést, a
katonai jellegű felszerelést, valamint az előbb említettek tartalék
alkatrészeit – tartalékolására, gyártására, karbantartására és használatára
vonatkozó technikai segítség nyújtása, értékesítése, szállítása vagy átruházása
közvetve vagy közvetlenül bármely szudáni vagy dél-szudáni személy, jogalany
vagy szerv részére, illetve Szudánban vagy Dél-Szudánban történő
felhasználás céljából;
(b) katonai tevékenységgel kapcsolatos
finanszírozás vagy pénzügyi segítségnyújtás – beleértve különösen a
támogatásokat, a kölcsönöket és az exporthitel-biztosítást – fegyverek,
valamint bármilyen ezekkel kapcsolatos anyagok értékesítésére, szállítására,
átruházására vagy kivitelére, illetve az ezzel összefüggő technikai
segítség vagy bármilyen más szolgáltatás nyújtása, értékesítése, szállítása
vagy átruházása közvetve vagy közvetlenül bármely szudáni vagy dél-szudáni
személy, jogalany vagy szerv részére, illetve Szudánban vagy Dél-Szudánban
történő felhasználás céljából.”.
3.           Az 5. cikk helyébe a
következő szöveg lép:
„5. cikk
A 2. és 3. cikk nem vonatkozik a
védőruházatra, beleértve a golyóálló mellényeket és katonai sisakokat,
amelyeket az Egyesült Nemzetek Szervezetének, az Uniónak vagy tagállamainak a
személyzete, a média képviselői, valamint humanitárius és fejlesztési
munkát végzők és kisegítő személyzetük kizárólag saját használatra,
ideiglenesen exportálnak Szudánba vagy Dél-Szudánba.”.
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, […]-án/-én.
                                                                       a
Tanács részéről
                                                                       az elnök
                                                                       […]
[1]               HL L 188., 2011.7.19., 20. o.
[2]                      HL L 139., 2005.6.2., 25. o.